Turdus

Turdus (L., 1758) ye un chenero d'aus en a orden Passeriformes y a familia Turdidae, que coincide alto u baixo con o conchunto d'especies de paixaros que en aragonés se diz «tordas» u «tordos». As especies an que os masclos tienen una color de tot negra reciben o nombre popular de «merlas».

 Descripción 

As especies que fan parte d'o chenero Turdus son paixaros de selva, que viven en puestos con vechetación abundant y que i haiga árbols. Tienen colors marrons, grisas u negras, con a pancha mas clara en muitos casos y plena de piguetas de color.

Tipicament mesuran entre 20 y 30 centimetros de largaria, por entre 30 y 50 d'amplaria d'alas. Son buenas voladeras, pero por preferir habitats forestals se mueven a sobén brincando de branca en branca. De regular fan o niedo alto en os árbols, con branquetas y hierbas bien trenadas en o forcallo de dos ramas, u si no bien amagau entre una barda.

Son aus cantarigas, y fan cantos melodiosos y diversos. Bella especie arriba a imitar as vocalizacions d'atras aus y animals.

 Alimentación 

Os paixaros Turdus son omnivoros, anque prefieren os invertebraus como cucos, larvas d'insecto, arainas, miriapodos y muit especialment os limacos y os caragols. S'ha descrito que cualques especies de Turdus se sienten atraitas por as luminarias que fan as antenas d'os moluscos infectaus por un parasito.

Tamién minchan lulos, como bayas, y simients. Espontaniament se'n puede veyer picando en a fruita, en fruitos chicos como a ceresa, d'as que en pueden malmeter muitas.

 Especies 

 Turdus albicollis
 Turdus albocinctus
 Turdus amaurochalinus
 Turdus assimilis
 Turdus atrogularis
 Turdus aurantius
 Turdus bewsheri
 Turdus boulboul
 Turdus cardis
 Turdus celaenops
 Turdus chiguanco
 Turdus chrysolaus
 Turdus dissimilis
 Turdus falcklandii
 Turdus feae
 Turdus fulviventris
 Turdus fumigatus
 Turdus fuscater
 Turdus grayi
 Turdus haplochrous
 Turdus hauxwelli
 Turdus helleri
 Turdus hortulorum
 Turdus ignobilis
 Turdus iliacus
 Turdus infuscatus
 Turdus jamaicensis
 Turdus kessleri
 Turdus lawrencii
 Turdus leucomelas
 Turdus libonyanus
 Turdus ludoviciae
 Turdus maculirostris
 Turdus maranonicus
 Turdus menachensis
 Turdus merula
 Turdus migratorius
 Turdus mupinensis
 Turdus naumanni
 Turdus nigrescens
 Turdus nigriceps
 Turdus nudigenis
 Turdus obscurus
 Turdus obsoletus
 Turdus olivaceofuscus
 Turdus olivaceus
 Turdus olivater
 Turdus pallidus
 Turdus pelios
 Turdus philomelos
 Turdus pilaris
 Turdus plebejus
 Turdus plumbeus
 Turdus poliocephalus
 Turdus ravidus †
 Turdus reevei
 Turdus rubrocanus
 Turdus rufitorques
 Turdus rufiventris
 Turdus rufopalliatus
 Turdus serranus
 Turdus subalaris
 Turdus swalesi
 Turdus tephronotus
 Turdus torquatus
 Turdus unicolor
 Turdus viscivorus

 Se veiga tamién 

Torda.
Merla.
Charlo.
Torda d'augua.

 Vinclos externos 

*